Troilos

Troilos (; ) oli kreikkalaisessa mytologiassa Troijan kuninkaan Priamoksen ja tämän puolison Hekaben poika ja siten Troijan prinssi. Apollodoros kertoo hänen olleen veljesten nuorin ja jatkaa joidenkin mukaan Hekaben synnyttäneen tämän Apollonille.Apollodoros, Bibliotheke ('Kirjasto') 3.12.5 (engl. käännös) Hyginus sijoittaa Troiluksen veljesten keskelle.Hyginus, Fabulae xc (http://www.theoi.com/Text/HyginusFabulae2.html#90 engl. käännös) Varhainen kristillinen kirjallisuus nimeää hänet ennemminkin Apollonin rakastajaksi kuin pojaksi.Klemens, Homilies v.15 (engl. käännös )

Perinteisen version mukaan Troilos oli vasta murrosiässä oleva poika tai efebi Troijan sodan alettua. Hänestä oli annettu ennustus, jonka mukaan Troijaa ei pystyttäisi valtaamaan, jos Troilos eläisi kaksikymmenvuotiaaksi. Sodan alkuvaiheessa Akhilleus, joka tiesi Troiloksen huolehtivan hyvin hevosistaan, väijytti tämän ja tämän sisaren Polyksenen Thymbran lähteen luona, jossa hän surmasi Troiloksen keihäällään tämän tullessa juottamaan hevosiaan. Toisen version mukaan Troilos pakeni Apollonin temppeliin, jossa Akhilleus tappoi tämän Apollonin alttarille.Apollodoros, Bibliotheke ('Kirjasto') Epitomi.3.32 (engl. käännös)

Myöhemmissä lähteissä Troilos mainitaan Diktys Kreetalaisen ja Dares Fryygialaisen kirjoituksissa. Diktys sijoittaa Troiloksen kuoleman myöhemmäksi kuin varhaisemmat lähteet mutta pitäytyy perinteisessä tulkinnassa siitä, että tämän rooli varsinaisissa sotatoimissa oli vähäinen ellei jopa olematon. Kreikkalaiset sieppasivat hänet ja hänen veljensä Lykaonin ja surmasivat nämä julkisesti Akhilleuksen käskystä.Diktys Kreetalainen, Troijan sodan kronikka 4.9 (engl. käännös) Sen sijaan Dares kuvaa Troiloksen suureksi sankariksi, joka aiheuttaa suuria vahinkoja vihollisilleen ja joka onnistuu jopa haavoittamaan Akhilleusta niin, että tämä joutuu jäämään taisteluista hetkeksi sivuun. Lopulta Akhilleus kuitenkin onnistuu surmaamaan tämän, mutta ruumis saadaan tuotua takaisin Troijaan suuriin hautajaisiin.Dares Fryygialainen, Troijan tuho 7–33 (engl. käännös)

 Lähteet 

 Aiheesta muualla 

Luokka:Kreikkalaisen mytologian prinssit